Vene keeles on üks väljend, mille tõlkes võiks kokku võtta tõdemusena, et lõhkuda on palju lihtsam kui ehitada. Viimati EPLis lammutusüleskutseid esitanud keskerakondlasest Viktor Trasbergil on olemas ideoloogiline seisukoht, mida ta valikuliselt fakte esitades ja kõiki tema seisukohti mittetoetavaid argumente kõrvale jättes kaitseb. Paraku tähendab see, et arengute objektiivse kirjeldamise asemel on  majandusõppejõu loost kujunenud algallikatega manipuleerimise toel esitatav maailmavaateline propagandajutt.